भारत सरकार

युवा कार्यक्रम और खेल मंत्रालय

(खेल विभाग)

**राज्‍य सभा**

**अतारांकित प्रश्‍न संख्‍या 1117**

उत्‍तर देने की तारीख 29 जुलाई, 2015

7 श्रावण, 1937 (शक)

**फुटबाल के लिए मूलभूत सुविधाओं की कमी**

**1117. श्री मोहम्मद अली खानः**

क्या युवा कार्यक्रम और खेल मंत्री यह बताने की कृपा करेंगे किः

(क) क्या यह सच है कि मूलभूत सुविधाओं की कमी भारतीय फुटबाल के विकास को बाधित

कर रही है; और

(ख) यदि हां, तो तत्संबंधी ब्यौरा क्या है और सरकार द्वारा भविष्य में मूलभूत सुविधाओं में सुधार हेतु क्या कदम उठाए जाएंगे?

**उत्‍तर**

**युवा कार्यक्रम और खेल राज्‍य मंत्री (स्‍वतंत्र प्रभार)**

**(श्री सर्बानन्‍द सोनोवाल)**

(क) और (ख): देश में फुटबाल के लिए खेल अवसंरचना पहले से ही उपलब्‍ध है जिसे नियमित आधार पर बढ़ाया/ स्‍तरोन्‍नत किया जा रहा है।

 ‘’खेल’’ राज्‍य का विषय है और राज्‍यों में फुटबाल सहित खेलों के लिए पर्याप्‍त खेल अवसंरचना का सृजन करना मुख्‍य रूप से राज्‍य सरकारों का उत्‍तरदायित्‍व है। यह मंत्रालय राज्‍यों में फुटबाल सहित खेलों के लिए खेल अवसंरचना/ विकास में राज्‍य सरकारों के प्रयासों की पूर्ति में सहयोग करती है।

 मंत्रालय की राजीव गांधी खेल अभियान (आरजीकेए) स्‍कीम के अंतर्गत देश की सभी ब्‍लाक पंचायतों में एक चरणबद्ध तरीके से आउटडोर और इंडोर खेल विधाओं के लिए एकीकृत खेल परिसरों के निर्माण का प्रावधान है। आरजीकेए के अंतर्गत ब्‍लाक पंचायतों में सृजित/ विकसित किए जाने वाले एकीकृत खेल परिसरों की आउटडोर खेल विधाओं की सूची में फुटबाल को शामिल किया गया है।

 इसके अतिरिक्‍त, मंत्रालय की शहरी खेल अवसंरचना स्‍कीम (यूएसआईएस) के अंतर्गत फुटबाल के खेल मैदानों के सृजन/ विकास के लिए भी वित्‍तीय सहायता का प्रावधान है।

 चूंकि, भारत 2017 में फीफा अंडर-17 फुटबाल विश्‍वकप की मेजबानी कर रहा है, उन राज्‍यों जहां फुटबाल मैच खेले जाएंगे, में फुटबाल मैदानों/ स्‍टेडिया को भी स्‍तरोन्‍नत/ नवीकृत किया जाएगा। केंद्रीय सरकार ने फीफा अंडर-17 विश्‍वकप फुटबाल, 2017 के लिए फुटबाल स्‍टेडिया के स्‍तरोन्‍नयन हेतु 95 करोड़ रु. धनराशि पहले ही अनुमोदित कर दी है।

\*\*\*\*